Мюнхенскі ўніверсітэт Бундэсвера

Мюнхенскі ўніверсітэт Бундэсвера (ням.: Universität der Bundeswehr München) — нямецкая дзяржаўная спецыялізаваная вышэйшая навучальная ўстанова са статусам універсітэта з сядзібай у горадзе Мюнхен. Агульная характарыстыка Універсітэт быў заснаваны ў 1973 годзе па ініцыятыве тагачаснага федэральнага міністра абароны Гельмута Шміта. Гэта адзін з двух універсітэтаў Бундэсвера, у якіх нямецкая армія навучае сваіх кандыдатаў у афіцэры і маладых афіцэраў. Універсітэт уваходзіць у структуру і кіруецца Федэральным міністэрствам абароны. Універсітэт звычайна даступны салдатам, якія з'яўляюцца афіцэрамі і кандыдатамі ў афіцэры арміі Германіі. У цяперашні час каля 3 000 студэнтаў вучацца па базавых праграмах вучэльні, у тым ліку 400 жанчын. Каля 50 афіцэраў узброеных сіл краін-саюзніц НАТА таксама штогод сканчаюць вучобу ў Мюнхене. Акрамя таго, ва ўніверсітэце таксама вучацца і цывільныя студэнты. З 2002 года невялікая колькасць нямецкіх цывільных студэнтаў (напрыклад, 270 чалавек у 2019 годзе) вучацца ва ўніверсітэце. Іх навучанне фінансуецца іхнім будучым працадаўцам, у асноўным буйнымі прамысловымі і страхавымі кампаніямі; яны вучацца ў асноўным па праграмах эканамічнага і тэхнічнага навучання. Факультэты Факультэт будаўнічай інжынерыі і навук аб навакольным асяроддзі Факультэт электратэхнікі і інфармацыйных тэхналогій Факультэт камп'ютарных навук Факультэт аэракасмічнай тэхнікі Факультэт гуманітарных навук Факультэт дзяржаўных і сацыяльных навук Факультэт эканамічных і арганізацыйных навук Факультэт бізнес-адміністравання (узровень тэхнікума) Факультэт электратэхнікі і тэхнічнай інфарматыкі (узровень тэхнікума) Факультэт машынабудавання (узровень тэхнікума) Зноскі Спасылкі На Вікісховішчы ёсць медыяфайлы па тэме Мюнхенскі ўніверсітэт Бундэсвера Афіцыйная інтэрнэт-старонка ўстановы